**Ministerstvo vnútra SR**

**Sprostredkovateľský orgán pre OP Ľudské zdroje**

**Zápisnica**

z 2. zasadnutia Komisie pri Monitorovacom výbore pre OP ĽZ pre prioritné osi 5 a 6

18. februára 2016

Programové obdobie 2014 – 2020

|  |
| --- |
| 1. zasadnutie Komisie pri Monitorovacom výbore pre OP ĽZ pre prioritné osi 5 a 6 |

**Dátum konania:** 18.02.2015

**Čas konania:** 10:00 - 12:30 hod.

**Miesto konania:** Ministerstvo vnútra SR, Pribinova 2, Bratislava, 2. poschodie tlačová miestnosť

**Počet členov s platným hlasovacím právom** v zmysle štatútu Komisie pri Monitorovacom výbore pre OP ĽZ pre prioritné osi 5 a 6 (ďalej len „Komisia)**: 15**

**Prítomní členovia:**

**Adela Danišková**, MV SR, generálna riaditeľka sekcie európskych programov

**Lucia Rozkopálová**, MV SR, riaditeľka odboru inklúzie MRK, sekcie európskych programov

**Albert Németh**,MPSVaR SR, generálny riaditeľ sekcie fondov Európskej únie (v zastúpení p. Kovácsovej)

**Nadežda Šebová**,MPSVaR SR, generálna riaditeľka sekcie sociálnej a rodinnej politiky

**Veronika Paľková**,MŠVVŠ SR,riaditeľka odboru pre OP Vzdelávanie

**Edmund Škorvaga,** MZ SR,zast. generálny riaditeľ, Sekcia európskych programov a projektov (v zastúpení p. Ferjančíka)

**Emil Pícha,** MPRV SRriaditeľ kanc. GR Sekcie riadenia programov regionálneho rozvoja

**Ľubomír Lörincz**, ZMOS, podpredseda (v zastúpení p. Konečného)

**Klára Orgovánová**, Rómsky inštitút – Roma Institute, n.o., riaditeľka

**Jozef Miškolci**, Inštitút pre dobre spravovanú spoločnosť

**Mária Milková,** Úrad splnomocnenca vlády SR pre rozvoj občianskej spoločnosti

**Imrich Holečko,** Komora mimovládnych neziskových organizácií, Ľudia a perspektíva, o.z.

**Neprítomní členovia:**

**Zuzana Kusá**, SAV, Sociologický ústav, samostatná vedecká pracovníčka

**Mária Malová**, Rada vlády SR pre ľudské práva, národnostné menšiny a rodovú rovnosť

**Ingrid Kosová**, Quo Vadis, o.z., štatutárny zástupca

**Prítomní pozorovatelia bez hlasovacieho práva:**

**Andrea Bučková,** ÚSVRK, riaditeľka odboru rozvojových projektov, monitorovania a hodnotenia (v zastúpení splnomocnenca vlády SR pre rómske komunity)

**Zdenka Kurčíková, Ivana Ďuricová**, MŽP SR, manažérky programovania, Oddelenie programovania a monitorovania,

Odbor riadenia programov, Sekcia environmentálnych programov a projektov

**Neprítomní pozorovatelia bez hlasovacieho práva:**

**Michaela Kollárová**, Štátny fond rozvoja bývania, vedúca Oddelenia štrukturálnych fondov EÚ

**Michal Cenkner,** Slovenské národné stredisko pre ľudské práva

**Zástupcovia Európskej komisie:**

**Martin Orth**, Generálne riaditeľstvo pre zamestnanosť, sociálne záležitosti a začlenenie, Európska komisia

**Jana Kolaříková**, Generálne riaditeľstvo pre regionálnu a mestskú politiku, Európska komisia

Prítomní hostia bez hlasovacieho práva:

Daniela Baťová, ÚSVRK

Ján Baláž, SGI

Eduard Čonka, ÚSVRK

Marcela Príhelová, ÚSVRK

Katarína Pešková, MPSVaR SR

|  |
| --- |
| Program zasadnutia |

Bod č. 1 Overenie uznášaniaschopnosti Komisie, voľba overovateľa, schválenie programu

Bod č. 2 Voľba podpredsedu Komisie

Bod č. 3 Informácia o aktuálnom stave implementácie PO 5 a 6 OP ĽZ

Bod č. 4 Schválenie doplnenia projektového zámeru národného projektu Zdravé komunity 2A

Bod č. 5 Schválenie uplatňovania pro-rata pre NP Monitorovanie a hodnotenie politík zameraných na sociálne začleňovanie marginalizovanej rómskej populácie (NP MaH)

Bod č. 6 Informácia k projektovému zámeru NP „Komunitné centrá v mestách a obciach s prítomnosťou MRK – I. Fáza“

Bod č. 7 Informácia o hodnotiacich kritériách pre NP „Komunitné centrá v mestách a obciach s prítomnosťou MRK – I. Fáza“

Bod č. 8 Rôzne

|  |
| --- |
| **Priebeh zasadnutia a prijaté závery** |

|  |
| --- |
| Bod 1: Overenie uznášaniaschopnosti Komisie, voľba overovateľa, schválenie programu |

Generálna riaditeľka sekcie európskych programov z titulu predsedkyne Komisie privítala všetkých členov, pozorovateľov, zástupcov Európskej komisie a hostí na 2. zasadnutí Komisie a zároveň oznámila, že zasadnutia sa zúčastňuje podľa prezenčnej listiny **12** z 15 členov s hlasovacím právom, čo znamená, že pre potreby prijatia uznesenia je potrebný počet **7** hlasujúcich členov Komisie.

Za overovateľku zápisnice bola navrhnutá a členmi Komisie počtom hlasov **11** **za** (1 sa zdržal) schválená p. **Milková**, zástupca Úradu splnomocnenca vlády SR pre rozvoj občianskej spoločnosti.

Počtom **12** hlasov bol zároveň schválený program zasadnutia Komisie v jeho predloženej forme.

|  |
| --- |
| Bod 2: Voľba podpredsedu Komisie |

Za podpredsedu Komisie bola navrhnutá a počtom hlasov **11** za (1 sa zdržal) schválená riaditeľka odboru inklúzie MRK, Lucia Rozkopálová.

|  |
| --- |
| Bod 3: Informácia o aktuálnom stave implementácie PO 5 a 6 OP ĽZ |

Riaditeľka OIMRK informovala prítomných v rámci svojej prezentácie o aktuálnom stave implementácie prioritných osí č. 5 a 6 (ďalej len „PO“). V rámci PO č. 6 išlo o informácie týkajúce sa výziev na výstavbu a rekonštrukciu MŠ, ktoré boli vyhlásené v októbri 2015, následného zrušenie výziev 18.12.2015, procesu zosúladenia nastavenia výziev s výzvou IROP vrátane súvisiacej komunikácie s EK, opätovného vyhlásenie výziev dňa 29.1.2016 a indikatívneho harmonogramu výziev na rok 2016. V rámci PO č. 5 boli poskytnuté informácie týkajúce sa prípravy písomných vyzvaní na národné projekty (ďalej len „NP“), konkrétne ide o NP Take away, NP Komunitné centrá v mestách a obciach s prítomnosťou MRK – I. Fáza, NP Zdravé komunity 2 A a NP Monitorovanie a hodnotenie politík zameraných na sociálne začleňovanie marginalizovanej rómskej populácie. V stručnosti p. riaditeľka informovala o priebehu auditu pripravenosti na SO ako aj o plánovanom využití štandardných stupníc jednotkových nákladov v rámci implementácie národných projektov.

Diskusia k prezentácii:

J. Kolaříková (EK) sa spýtala na výšku alokácie, ktorú SO bude presúvať na Slovenský investičný holding (SIH) v rámci stanovenej 3% výšky z prioritných osí.

L. Rozkopálová odpovedala, že sa jedná o 13,5 mil. EUR z PO č. 6, ktoré by sa dali z časti využiť už počas výzvy na prestupné (svojpomocné) bývanie plánovanej na júl 2016.

M. Orth (EK) sa zaujímal, či v rámci výzvy na prestupné (svojpomocné) bývanie sa uvažuje s využitím modelu a existujúcich dobrých skúseností. Ako príklad uviedol program ETP Slovensko svojpomocnej výstavby rodinných domov v kombinácii so sporiacim a mikropôžičkovým programom. Pripomenul, že ETP za projekt *Budujeme nádej* získalo v októbri najvyššiu, zlatú Cenu pre občiansku spoločnosť 2014 za integráciu Rómov od Európskeho hospodárskeho a sociálneho výboru. Zároveň poukázal na výhody návratnej pomoci oproti grantu (NFP), keďže splácaním mikropôžičiek sa môže zlepšiť bývanie ďalším záujemcom.

L. Rozkopálová odpovedala, že jej je známy projekt ETP, navštívila aj obec Rankovce a aj p. Michal Polák z MF SR tento projekt považuje za „best practice“.

K. Orgovánová poznamenala, že sú aj iné dobré príklady a osobne má voči modelu ETP určité výhrady.

L. Rozkopálová privítala pripomienky a naznačila, že by bolo vhodné pred vyhlásením výzvy na prestupné (svojpomocné) bývanie zriadiť pracovnú skupinu k príprave výzvy.

I. Holečko sa zaujímal, či v rámci výziev uvedených v prezentovanom indikatívnom harmonograme výziev budú žiadateľmi iba obce, konkrétne obce v rámci 150, keďže v rámci NP TA budú zapojení aj neverejní poskytovatelia sociálnych služieb.

L. Rozkopálová odpovedala, že v zmysle textácie OP „Podpora bude zacielená najmä do 150 obcí identifikovaných v indexe na základe odsúhlasenej metodológie“. Uvedené výzvy budú vyhlásené na polovicu alokácie, ktorá je na tieto aktivity vyčlenená v OP ĽZ. V ďalších výzvach je možné rozšíriť okruh potenciálnych žiadateľov aj o neverejných poskytovateľov.

M. Orth (EK) poznamenal, že nevidí dôvod pri výzve na komunitné centrá, aby boli vylúčení z možnosti žiadať o NFP neverejní poskytovatelia sociálnych služieb. Ako dôvod neobstojí, že nebol zmapovaný ich záujem, keďže ten sa môže zmapovať v rámci výzvy na predkladanie žiadostí o NFP.

A. Bučková doplnila informáciu, že tieto intervencie je nevyhnutné vnímať z pohľadu komplexnosti t.j. prepájania mäkkých a tvrdých investícií najmä v 150 obciach. Táto požiadavka bola počas neformálnych a formálnych negociácií vznesená zo strany zástupcov DG REGIO. Keďže budúci NP KC sa rozšíril aj o neverejných poskytovateľov sociálnych služieb tento faktor by bolo vhodné zohľadňovať. V operačnom programe sú MNO uvedení ako oprávnení prijímatelia aj pre PO 6. ÚSVRK v rámci prípravnej fázy NP uskutočnil v období marec – apríl 2015 predprieskum záujmu, cez ktorý boli zisťované aj informácie o vzdelávacej a sociálnej infraštruktúre. Tento predprieskum sa realizoval len v 150 obciach a mestách. ÚSVRK nemá prehľad o disponibilite neverejných poskytovateľov sociálnych služieb týkajúcej sa priestorového vybavenia resp. požiadaviek na priestory KC (nevieme aká je potreba rozširovať, modernizovať KC, ktoré prevádzkujú).

B. Konečný poznamenal, že nie je problém, aby v prípade, že neverejní poskytovatelia sociálnych služieb sú nájomcami vo verejných priestoroch, ktoré poskytuje obec, boli priestory KC rekonštruované v rámci projektu, kde bude prijímateľom obec.

J. Kolaříková (EK) sa spýtala, koľko by trvalo zmapovanie potrieb neverejných poskytovateľov sociálnych služieb.

I. Holečko poznamenal, že v rámci 150 obcí je na základe jeho odhadu a poznania terénu maximálne 10 neverejných poskytovateľov sociálnych služieb, z čoho vyplýva, že zmapovanie potrieb by nebolo časovo veľmi náročné.

M. Orth (EK) na základe jemu dostupných informácií požiadal o informáciu, či v rámci pripravovaných dvoch NP na terénnu sociálnu prácu cez SO – IA a SO – MV SR, nie sú rozdiely v požadovaných kvalifikačných požiadavkách na výkon TSP/TP a tiež v materiálno-technickom zabezpečení výkonu TSP/TP. Zdôraznil, že je nevyhnutné zabezpečiť vzájomnú synergiu implementácie, keďže sa jedná o ten istý program implementovaný dvoma prijímateľmi. Odlišné nastavenie podmienok by viedlo k nežiaducim dôsledkom vo forme oslabenej účinnosti, rivalite či dokonca neprijateľnému stavu vzhľadom na to, že rovnaká osoba by bola považovaná za kvalifikovanú (oprávnenú) v jednom programe, ale za nekvalifikovanú (neoprávnenú) v druhom programe. Vyzval RO a SO, aby zabezpečili harmonizovaný prístup, ktorého základom je vzájomná komunikácia a spoločný riadiaci výbor.

L. Rozkopálová potvrdila, že záujmom je mať rovnaké nastavenie podmienok v oboch NP.

K. Kovácsová z RO potvrdila, že pracovné pozície sú v oboch NP zosúladené.

A. Bučková – v oboch NP sa pri stanovení kvalifikačných predpokladov vychádza zo zákona č. 219/2014 o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov. Čo sa týka materiálno-technického zabezpečenia sú oba NP (IA aj ÚSVRK) v zhode. Obec musí zabezpečiť minimálny štandard výkonu TSP/TP. V rámci výberových kritérií na regionálnych koordinátorov ÚSVRK stanovil podmienku 3 rokov praxe a to najmä z dôvodu vytvorenia podmienok pre zamestnávanie Rómov aj preto, že jedným z merateľných ukazovateľov je počet Rómov zamestnaných v oblasti poskytovania sociálnych služieb.

|  |
| --- |
| Bod 4: Schválenie doplnenia projektového zámeru národného projektu Zdravé komunity 2A |

Dňa 29.1. bol zaslaný na pripomienkovanie návrh projektového zámeru (ďalej len „PZ“) "Systém monitorovania zdravia a determinantov zdravia v marginalizovaných rómskych komunitách (MRK)", ku ktorému v stanovenom termíne do 5.2. bolo zaslaných 26 pripomienok (z toho 20 zásadných) od 3 subjektov (EK, MPSVaR SR a Komory mimovládnych neziskových organizácií). Vyhodnotenie pripomienok bolo zaslané členom/pozorovateľom Komisie elektronicky.

MZ SR akceptovalo zásadné pripomienky EK a MPSVaR SR, na základe ktorých súhlasilo so začlenením PZ "Systém monitorovania zdravia a determinantov zdravia v marginalizovaných rómskych komunitách (MRK)" do PZ „Zdravé komunity 2A“, ktorý bol schválený v rámci 1. zasadnutia 27.08.2015.

PZ „Zdravé komunity 2A“ bol na základe uvedeného doplnený o novú aktivitu „Systém monitorovania zdravia a determinantov zdravia v marginalizovaných rómskych komunitách (MRK)“.

Diskusia k predloženému materiálu:

M. Orth (EK) si nechal potvrdiť informáciu, že v rámci predloženého doplnenia PZ k NP Zdravé komunity 2A nepríde k navýšeniu alokácie, ktorá bola schválená na 1. zasadnutí Komisie 27.8.2015. Zároveň dal do pozornosti MZ SR možnosť vykonať v rámci projektu kontrafaktuálne hodnotenie, na ktoré poskytuje EK expertnú podporu prostredníctvom inštitúcie „Joint Research Center – Centre for Research on Impact Evaluation“. Cieľom tohto typu hodnotenia by malo byť demonštrovanie reálneho zlepšenia zdravotnej situácie MRK v obciach zapojených do NP v porovnaní s MRK v obciach, ktoré sa do projektu nezapoja. V rámci vyhodnotenia pripomienok sa spýtal prečo sa v rámci Akčných plánov k Stratégii pre integráciu Rómov do roku 2020 v oblasti zdravia v rokoch 2011-2015 nezrealizovali opatrenia 1.1 a 1.2.[[1]](#footnote-1) Zopakoval pripomienku, ktorú EK vzniesla už minulý rok, že NP Zdravé komunity 2A nebude vo veľkej časti implementovaný prijímateľom pomoci (MZ SR), ale externým subjektom. Ak si vykonávanie projektu vyžaduje zadanie zákazky na poskytnutie služieb, prijímateľ zadá zákazku v súlade s pravidlami verejného obstarávania, výnimku predstavuje len situácia, ak by bol externý subjekt (dodávateľ) v monopolnom postavení, čo sa však nezdá byt tento prípad.

P. Ferjančík informoval prítomných o zapojení partnerov do NP. Na partnera n.o. Zdravé komunity sa nebude robiť výber, keďže ide o n.o. zriadenú priamo MZ SR. Ministerstvo zdravotníctva SR realizuje aktivity v zmysle kompetencie určenej v §45 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Zdravé komunity n.o. je organizácia založená MZ SR za účelom riešenia problémov zdravia znevýhodnených skupín. Organizácia je založená v spolupráci s Platformou na podporu zdravia znevýhodnených skupín, ktorá má s realizáciou podobných aktivít dlhoročné skúsenosti. Spojenie ústredného orgánu štátnej správy ako kompetenčne zodpovedného subjektu a neziskovej organizácie, ktorá disponuje know-how je práve jedným z unikátnych prvkov tohto projektu. Obidva zakladajúce subjekty majú teda dlhoročné skúsenosti a poskytujú dostatočné garancie na úspešnú realizáciu projektu, pričom neexistuje subjekt, ktorý by uvedené aktivity dokázal zabezpečiť v požadovanom rozsahu. Žiadateľom a zodpovedným subjektom za projekt je výhradne MZ SR.

RÚVZ nebudú figurovať medzi partnermi. ÚPJŠ tiež nebude automaticky zapojená do NP vo forme oficiálneho partnera, keďže bude vyhlásená na tento typ partnera súťaž. Zároveň prisľúbil v prípade požiadavky EK zaslanie odpočtu Stratégie pre integráciu Rómov do roku 2020.

A. Bučková uviedla, že ÚSVRK na vyhodnocovaní pripomienok aktívne neparticipoval. Bol oslovený len vo veci vyjadrenia sa k niektorým pripomienkam. Vo vzťahu k plneniu opatrení 1.1. a 1.2. Akčného plánu vychádzal zo stanoviska MZ SR ako vecne príslušného rezortu, ktorý v rámci monitorovania plnenia Stratégie SR pre integráciu Rómov poskytol vyjadrenie, že predmetné opatrenia realizované neboli.

K. Kovácsová navrhla rozčleniť alokáciu NP na jednotlivé projektové aktivity, prepojiť položky rozpočtu na dané aktivity a prepojiť uvedené aktivity na plánované analýzy a tiež na výsledkové merateľné ukazovatele. V rámci zriadenia systému monitorovania sa spýtala, či sa počíta aj s kapitálovými výdavkami (odpoveď P. Ferjančíka – nie).

P. Ferjančík – alokácia na doplnenú aktivitu bude nižšia ako alokácia na predložený celý PZ, vzhľadom na šetrenie prostriedkov v rámci nepriamych výdavkov.

I. Holečko požiadal o doplnenie ďalších informácií do PZ, aby vedel čo konkrétne schvaľuje.

A. Danišková odpovedala, že formát PZ je určený SR EŠIF a definuje rámcový popis aktivít a indikatívny rozpočet. PZ bol v tejto forme schválený 27.8.2015.

M. Orth (EK) ocenil pripomienky členov Komisie, ktorí si od predkladateľa PZ pýtajú doplňujúce informácie a vysvetlenia, aby o ňom mohli kvalifikovane rozhodnúť. Doplnil, že Komisia schvaľuje PZ, ktorý sa následne dopracuje do formy Žiadosti o NFP a tá bude posúdená 2 nezávislými expertmi v rámci odborného hodnotenia na základe výberových kritérií schválených Monitorovacím výborom pre OP ĽZ.

L. Rozkopálová ponúkla p. Holečkovi možnosť nahliadnutia do predloženej ŽoNFP po jej podaní na SO.

**Hlasovanie:**

Predsedajúca vyzvala členov s hlasujúcim právom k hlasovaniu o schválení doplneného PZ k NP Zdravé komunity 2A o aktivitu „Systém monitorovania zdravia a determinantov zdravia v MRK“. Za hlasovalo 11 členov, 1 sa zdržal (MZ SR).

Návrh PZ k NP Zdravé momunity 2A bol **schválený s úpravami** s tým, že po zapracovaní pripomienok bude upravený PZ zaslaný členom Komisie. Vznesené pripomienky k PZ budú následne zapracované do žiadosti o NFP a členovia Komisie budú mať možnosť nahliadnuť do žiadosti o NFP po jej predložení na SO.

|  |
| --- |
| Bod 5: Schválenie uplatňovania pro-rata pre NP Monitorovanie a hodnotenie politík zameraných na sociálne začleňovanie marginalizovanej rómskej populácie (NP MaH) |

NP „Monitorovanie a hodnotenie politík zameraných na sociálne začleňovanie marginalizovanej rómskej populácie - NP MaH NRIS“ bol schválený v rámci 1. zasadnutia 27.08.2015.

PO 5 a PO 6 je iba pre menej rozvinutý región (mimo BSK). Avšak aktivity v rámci schváleného NP majú národný charakter a prínos pre celé SR a zahŕňajú napríklad aktivity ako informačný portál, sociografické mapovanie lokalít, zisťovanie EU SILC a monitorovanie EŠIF a národných politík. Keďže aktivity majú celoslovenský charakter, je potrebné zohľadniť pomer pro-rata. V časti OP ĽZ (st. 25 a 26 – odôvodnenie pridelených finančných prostriedkov) nie je pri PO 5 a PO 6 zadefinovaná 3 percentná flexibilita ani možnosť pro rata. Z tohto dôvodu, po odsúhlasení kľúča pro rata Komisiou bude oslovené MF SR so žiadosťou o dofinancovanie uvedeného projektu zo štátneho rozpočtu. Táto možnosť bola konzultovaná s odborom metodiky a prierezových činností MPSVaR SR.

Pri výpočte pro raty sa zvažovali dve alternatívy:

Navrhovaná je Alternatíva A: podiel počtu obcí v Atlase v členení na VRR a MRR

SR 1 070 obci 100,00 %

VRR 27 obci 2,52 % pro-rata

RR 1 043 obci 97,48 %

Po konzultácií s ÚSVRK sa dohodlo, že alternatíva A je lepšia, keďže aj napriek tomu, že sa Atlas bude aktualizovať, počet obcí bude viac-menej nemenný.

Dňa 9.2.2016 bol Komisii zaslaný návrh pomeru pro rata pre NP „Monitorovanie a hodnotenie politík zameraných na sociálne začleňovanie marginalizovanej rómskej populácie - NP MaH NRIS“, ku ktorému v stanovenom termíne boli zaslané 2 obyčajné pripomienky z MPSVaR. Vyhodnotenie pripomienok bolo zaslané elektronicky.

**Hlasovanie:**

Predsedajúca vyzvala členov s hlasujúcim právom k hlasovaniu o schválení uplatňovania pro-rata v zmysle alternatívy A. Za hlasovalo 12 členov, 0 sa zdržal. Návrh bol **schválený.**

|  |
| --- |
| Bod 6: Informácia k projektovému zámeru NP „Komunitné centrá v mestách a obciach s prítomnosťou MRK – I. Fáza“ |

NP „Komunitné centrá v mestách a obciach s prítomnosťou MRK – I. Fáza“ bol schválený v rámci písomnej procedúry per-rollam dňa 28.9. 2015.

PZ NP bol schválený s 1 „hlavnou aktivitou“ a viacerými podaktivitami. V časti „príslušnosť NP k relevantnej časti OP ĽZ“ boli uvedené 2 špecifické ciele.

Momentálne sa pripravuje písomné vyzvanie pre NP. ÚSVRK pripravuje Žiadosť o NFP, ktorá je v plnom súlade so schváleným projektovým zámerom. Má 1 „hlavnú aktivitu“ a viacero podaktivít. Z pohľadu Systému riadenia EŠIF nedochádza k “podstatnej zmene v rozsahu aktivít, ktoré majú byť v rámci NP realizované,” aj keď aktivity v rámci NP sú zadefinované iba v rámci 1 špecifického cieľa, kvôli zjednodušeniu predkladaniu ŽoNFP cez ITMS2014+. Čo sa týka ukazovateľov, budeme vykazovať iba ukazovatele v rámci 1 ŠC 5.1.2.

Uvedená zmena, t.j. **redukcia z 2 na 1 špecifický cieľ 5.1.2** bola konzultovaná so zástupcami RO na MPSVaR a dňa 11.2.2016 bola na SO zaslaná kladná odpoveď.

Komisia vzala uvedenú informáciu na vedomie.

|  |
| --- |
| Bod 7: Informácia o hodnotiacich kritériách pre NP „Komunitné centrá v mestách a obciach s prítomnosťou MRK – I. Fáza“ |

Dňa 29.01.2016 bol Komisii zaslaný „Postup pre zapojenie poskytovateľov sociálnych služieb v komunitných centrách do NP KC v mestách a obciach s prítomnosťou MRK – I. Fáza“ obsahujúci aj návrh hodnotiacich kritérií, ku ktorému v stanovenom termíne do 5.2. bolo zaslaných 35 pripomienok od 3 subjektov (EK, MPSVR a Úrad splnomocnenca vlády SR pre rozvoj občianskej spoločnosti). Vyhodnotenie pripomienok bolo zaslané elektronicky.

K návrhu hodnotiacich kritérií boli obdržané zásadné pripomienky z MPSVaR, EK a Splnomocnenca vlády SR pre rozvoj občianskej spoločnosti týkajúce sa oprávnenosti poskytovateľa (návrh doplniť mestské časti Košíc) a oprávnenosti územia (návrh rozšíriť o mestské časti Košíc).

Zohľadňujúc pripomienky sa pristúpilo k nasledovnej metodike:

V prípade ak má obec 1) menej ako 10 000 obyvateľov a 2) menej ako 3 000 MRK bude v danej obci podporené iba 1 KC

V prípade ak má obec 1) viac ako 10 000 obyvateľov a 2) viac ako 3 000 MRK budú v danej obci podporené max. 2 KC Pozn.: Trebišov, Levoča a Bardejov

V prípade ak má obec 1) viac ako 10 000 obyvateľov a 2) viac ako 10 000 MRK budú v danej obci podporené max. 4 KC Pozn.: Košice

Výpočet vychádza z údajov Atlasu RK 2013, verejne dostupná časť A.

Stanovisko RO je, že metodika je transparentná a zohľadňuje zásadné pripomienky.

Diskusia k predloženému materiálu:

I. Holečko poďakoval zástupcom SO za predložený materiál, ktorý umožňuje zapojiť sa do NP aj neverejným poskytovateľom sociálnych služieb.

A. Bučková predniesla pripomienku k predloženému materiálu:

Celý proces prípravy NP KC je nastavený na vytvorené pracovné miesta na ÚSVRK (10 regionálnych koordinátorov). Predložená zmena v NP nie je adekvátna k schválenému počtu zamestnancov ÚSVRK od 1.1.2016.

M. Milková sa spýtala „čo v prípade Jarovníc, kde je veľký počet MRK, bude stačiť 1 KC?

A. Bučková odpovedala, že podľa jej informácií postačuje v Jarovniciach 1 KC.

K. Orgovánová poznamenala, že KC by mali byť považované za doplnok k niečomu, čo už v obci existuje. Problémom je, že v nových NP často nie je kontinuita a nepokračujú tie KC, ktoré boli v minulosti podporené.

M. Orth (EK) sa spýtal, či je v poriadku podmienka, a to hlavne vo vzťahu k MVO, mať nájomnú zmluvu na 4 roky. Poukázal na skutočnosť, že KC fungujú na projektovej báze, preto neverejní prevádzkovatelia KC nemusia mať nájomné zmluvy na takéto dlhé obdobie, čo by ich však mohlo pri zapojení do NP znevýhodňovať.

I. Holečko poznamenal, že z pohľadu trvania NP sú 4 roky legitímnou požiadavkou. Poukázal zároveň na skutočnosť, že často krát KC zriadené MVO pokračujú v činnosti aj po ukončení financovania cez NP a KC zriadené obcou podporené v minulosti cez IA ukončili svoju činnosť.

B. Konečný informoval, že existuje tlak neuzatvárať nájomné zmluvy presahujúce volebné obdobia; nájomné zmluvy obsahujú klauzulu s výpovednou lehotou 1 rok; obec má povinnosť zabezpečiť priestory pre KC; NR SR, EK ako aj Európsky súdny dvor potvrdil právo samosprávy rozhodovať akým spôsobom zabezpečí poskytovanie sociálnych služieb.

K. Orgovánová objasnila kritériá poskytovania sociálnych služieb, pričom prioritným by mala byť kvalita poskytovania sociálnych služieb.

M. Orth (EK) sa spýtal, či je podmienka pokrytia internetom v rámci výberu KC do NP vždy opodstatnená a nemôže byť diskriminačná pre KC v lokalitách bez internetového pokrytia. Celkovo však vyjadril súhlas, že je prospešné pre klientov aj pracovníkov KC mať prístup k internetu.

A. Bučková odpovedala, že pokrytie internetom nie je nevyhnutné, zamestnancami KC bude využívaný iným spôsobom dostupný systém evidencie klientov.

M. Orth (EK) sa vyjadril, že je potrebné zadefinovať členov riadiaceho výboru pre NP KC. Spýtal sa, či bude predložený materiál súčasťou vyzvania vo forme prílohy. Na základe čoho bude riadiaci výbor rozhodovať v prípade rovnosti bodov?

L. Rozkopálová odpovedala, že materiál bude súčasťou oznámenia ÚSVRK.

K. Kovácsová poznamenala, že materiál berieme na vedomie; v budúcnosti sa s ním bude ešte pracovať v zmysle vznesených pripomienok.

A. Bučková k poznámke ako postupovať pri výbere KC pri rovnosti bodov poznamenala, že v rámci predložených príloh v žiadostiach o zapojenie sa do NP KC (plán činnosti) bude možné posúdiť dĺžku poskytovania sociálnych služieb. Rozhodnutie bude v kompetencii členov riadiaceho výboru.

M. Orth (EK) zdôraznil, že je nevyhnutné stanoviť jasné a nespochybniteľné kritéria pre výber tretích strán (spolupracujúcich subjektov / prevádzkovateľov KC). Rovnaký prístup k financovaniu z ESF musí byť zachovaný, nie je akceptovateľné, aby sa kritéria nastavili nejasne, alebo zvýhodňujúco pre niekoho a znevýhodňujúco pre iného. Poznamenal, že je možné akceptovať kritérium dĺžky poskytovania sociálnych služieb ako rozhodujúce. V krajnom prípade je aj forma losovania transparentná a akceptovateľná (vyžadovala by si ale pravdepodobne prítomnosť a overenie notárom, aby bola zachovaná auditná stopa). Na záver položil otázku, či je možné preukázať a skontrolovať dĺžku poskytovania sociálnych služieb.

**Komisia vzala predložený návrh** Postupu pre zapojenie poskytovateľov sociálnych služieb v komunitných centrách do NP KC v mestách a obciach s prítomnosťou MRK – I. Fáza“ obsahujúci aj návrh hodnotiacich kritérií **na vedomie**.

|  |
| --- |
| Bod 8: Rôzne |

K. Orgovánová na základe skúseností s nastavením vyzvania na NP KC cez Implementačnú agentúru MPSVaR SR zdôraznila potrebu čo najlepšieho nastavenia vyzvania a následného výberu poskytovateľov sociálnych služieb v NP KC (ÚSVRK).

J. Kolaříková (EK) otvorila otázku aktualizácie prílohy č. 8 OP Ľudské zdroje „Zoznam obcí – zjednodušený index pásma podrozvinutosti PO5“ a navrhla schváliť aktualizovaný zoznam v rámci Monitorovacieho výboru pre OP Ľudské zdroje.

L. Rozkopálová uviedla, že zoznam bol 8.9.2015 uzatvorený a bola stanovená demarkačná línia s národnými projektmi MPSVaR. Zoznam bol SO zaslaný elektronicky dňa 11.09.2015. Zoznam obcí zapojených do NP TA je zverejnený aj na stránke ÚSVRK. Na stránke SO pre OP ĽZ je tiež zverejnený v rámci výziev pre predškolské zariadenia, kde tvorí demarkačnú líniu medzi výzvou „A“ a výzvou „B“.

Táto otázka už bola predmetom 1. zasadnutia komisie pod MV pre PO 5 a PO 6 ešte v auguste 2015, kde zástupca ÚSVRK prezentoval proces výberu a oslovenie ďalších obcí. K uvedenému členovia komisie nemali výhrady a proces bol odsúhlasený. V zápise z 1. zasadnutia je uvedené: „*p. Bučková popísala proces oslovovania 150 obcí, ktorým boli v marci/apríli zaslané dotazníky s otázkami týkajúcimi sa tak „mäkkých“ ako aj „tvrdých“/investičných opatrení, ktoré mali obce identifikovať na základe ich vlastných potrieb. Úrad splnomocnenca vlády pre rómske komunity (ďalej len „ÚSVRK“) momentálne disponuje záväznými vyhláseniami o zapojení sa do NP od 136 obcí. Oslovené boli v zmysle poradia v Atlase rómskych komunít (zoradené podľa zjednodušeného indexu pásma podrozvinutosti) ďalšie obce a do dnešného dňa je možné konštatovať pozitívnu odpoveď od 148 obcí.*“

A. Bučková upozornila na riziko, ktoré by vzniklo pri možnom neschválení predloženého aktualizovaného zoznamu 150 obcí vzhľadom na momentálny zoznam obcí, s ktorým sa počíta v rámci pripravovaných vyzvaní ako aj už vyhlásených výziev.

M. Orth (EK) zopakoval, skutočnosť, že zoznam obcí je súčasťou OP ako jeho príloha. Zmeny OP (podľa nariadenia a aj podľa štatútu MV) môže schvaľovať MV OP ĽZ. Zároveň vyjadril presvedčenie, že nevidí dôvod, aby MV nezobral na vedomie kladné stanovisko príslušnej tematickej Komisie a neschválil navrhovanú aktualizáciu zoznamu obcí.

K. Kovácsová poznamenala, že uvedená požiadavka EK bude posúdená metodikmi RO.

M. Orth (EK) položil otázku ÚSVRK k aktuálnej situácii týkajúcej sa Akčných plánov Stratégie pre integráciu Rómov do roku 2020.

A. Bučková odpovedala, že ÚSVRK je národným kontaktným bodom, ktorý odpočtuje a monitoruje plnenie Stratégie pre integráciu Rómov do roku 2020 vrátane jej akčných plánov a od januára 2016 vykonáva túto činnosť ako povinnosť voči EK. ÚSVRK bude v tejto veci priamo informovať EK. Aktuálne bol ukončený proces revidovanej stratégie a 7 akčných plánov na obdobie 3 rokov. V súčasnosti sa zapracúvajú pripomienky v rámci predbežného pripomienkového konania t.j. spracúvajú a vyhodnocujú sa pripomienky k doložkám vplyvov, ktoré sú nevyhnutnou súčasťou predkladania legislatívneho a nelegislatívneho materiálu. Následne bude materiál predložený na medzirezortné pripomienkové konanie. Plán splnomocnenca je predložiť materiál na rokovanie vlády SR v apríli 2016.

V závere predsedajúca poďakovala prítomným členom, pozorovateľom a hosťom za konštruktívne rokovanie.

Následne ukončila zasadnutie Komisie.

Prílohy:

1. Uznesenie č. 3 Komisie pri Monitorovacom výbore pre OP ĽZ pre prioritné osi 5 a 6
2. Prezenčná listina

V Bratislave, dňa 23.3.2016

Vypracoval: Róbert Korec, tajomník Komisie v. r.

Overil: Mária Milková, overovateľka zápisnice v. r.

Schválil: Adela Danišková, predseda Komisie v. r.

1. Opatrenie č. 1.1. Pripraviť podklady pre zber dát a sledovanie zdravotného stavu príslušníkov a príslušníčok MRK na úroveň obce. Opatrenie č. 1.2. Organizačne zabezpečiť a realizovať prieskumy, zber a analýzu dát a informácií o reálnom zdravotnom stave v MRK. [↑](#footnote-ref-1)